Osaajaprofiili - Moonika Lähteenkorva - Oikotie Työpaikat\nAssistentti / Asiakaspalvelija / Koordinaattori|Järvenpää\nLuonteeni vuoksi olen hyvin sopeutuvainen erilaisiin työympäristöihin, tulen juttuun ihmisten kanssa ja ihmiset myös lähestyvät minua helposti, osaan murtaa jään, tosin ei kaikkien kanssa onnistu :-). Kaikin puolin työntekijänä ja työtoverina olen rehellinen, avoin, suunnittelija, organisoija, huumorintajuinen, vilkkaaksikin kuvailtu. Henkilökohtainen tapaaminen kuitenkin kertoo enemmän kuin tuhat sanaa.\n6/2020 - 7/2021\nTehtäväni ovat pääosin asiakaspalvelusähköpostin seuraamisesta, tilausten käsittelyä ja laskutusta.\nLisäksi olen päivittänyt sosiaalista mediaa noin 2-5 krt kuukaudessa = Facebook, Twitter, Instagram ja LinkedIn, sekä yrityksen kotisivuja. Tuotehallinta sivustoja - LVI-INFO, Sähkönumerot.fi ja RT-tuotehallinta. Yhteistyökumppaneiden kilpailuttaminen, loma-tuuraus sekä varastolla avustaminen.\n3/2019 - 5/2020\nPääosin asiakaspalvelua sähköpostitse ja puhelimitse, tilausten käsittely, laskutus ja sosiaalinen media = Facebook, LinkedIn, Twitter ja Instagram.\nJyväskylän sähkö-, valo-, tele ja AV messuständin suunnittelu ja toteutus, sekä osallistuminen messuille 2020.\n(Irtisanottu tuotannollisten ja taloudellisten syiden vuoksi).\nAssistentti / Toimistonhoitaja\n11/2010 - 8/2018\nTyöni oli äärettömän monipuolinen ja kiinnostava, normaaleista toimistorutiineista kuljettajaksi ja henkilökohtaiseksi assistentiksi. Asiakaspalvelu sähköpostitse ja puhelimitse kuuluivat normaaliin päivärutiiniin samoin, kun tilausten käsittely aina tilauksesta kuljetuksen tilaamiseen. Toimitusjohtajan ja myyjien avustaminen erityistehtävissä, messujen ja muiden erilaisten projektien suunnittelu, ja organisointi,yhteistyökumppaneiden kilpailuttaminen, kalenterien hallinta ja muut pyydetyt tehtävät. Päivästä ei koskaan tiennyt millainen se tulisi olemaan, joskus piti olla valmis nopeisiinkin päätöksiin ja toimintaan.\nMuuttokoordinaattori / Rahtihuolitsija\nToimin ensin muuttokoordinaattorina / myyjänä. Tässä positiossa suunnittelin muuttoja kansainvälisesti ja tein tarjouksia sekä neuvoin asiakkaita tullauksiin, autodokumentteihin tai muihin muuttamiseen liittyvissä asioissa. Muutto-osastolta siirryin merituontiin jossa työtehtäväni oli huolinta dokumenttien valmistaminen, laskutus ja tullaus. Lento-viennissä paljolti samat tehtävät kun merituonnissakin, mutta päivät olivat paljon hektisemmät ja aikataulut tiukkoja. Näissä tehtävissä myös yhteydenpito yhteistyökumppaneihin sekä asiakkaisiin oli tiivistä.\nMuuttokoordinaattori / Myyntineuvottelija\nTyöpäiväni Niemellä koostuivat puhelinmyynnistä (asiakkaat soittivat), tarjousten laskennasta, yhteydenpidosta yhteistyökumppaneihin ja muuttomiehiin. Toimiston rutiinityöhön kuului myös asiakkaiden neuvonta ja selvitykset muuttoihin liittyvissä asioissa, laivavarausten teko sekä muut tallennustehtävät ja laskutus. Yksi tärkeimmistä tehtävistäni ulkomaan osastolla, oli pitää muuttomiehet ja asiakkaat ajantasalla ja selvittää mahdollisia ongelmatilanteita yhteistyökumppaneiden kanssa, esimerkiksi muuttuvat aikataulut (ruuhkat) tai asiakkaista johtuvat muutokset.\nOnglemanratkaisutaidotAsiakaslähtöinen ajatteluAsiakaspalvelutaidot SuunnitelmallisuusSosiaaliset taidotHuumorintajuAuttaminenReferointiKokonaisuuden hahmottaminenTekstin tuottaminenProjektityöMarkkinoinnin seurantaTapahtumajärjestäminenToimistotyöTunnetaidot\n2/2016 - 11/2017\n-Markkinointiviestinnän toimeksiannon valmistelu\n- Projektisuunnitelman toteutus\n- Toimintaympäristön hallinta\n- Sihteerin työn hallinta\nLiiketalouden ammattikorkeakoulututkinnon liiketoiminnan logistiikan koulutusohjema\nLinkedIn profiilista löytyy hieman enemmän tietoa minusta ja työkokemuksestani.


BF-tuubihuivi, harmaa, Insect Shield - Bodwil-verkkokaupat\nTuoteryhmät Lemmikkiherkut Hyönteiskarkotteet BF-tuubihuivi, harmaa, Insect Shield\nBF-tuubihuivi, harmaa, Insect Shield\nBest Friend Insect Shield -tuubihuivit ovat mainioita tuotteita paitsi koiran ja koiran omistajan suojaksi myös marjanpoimijoille, lenkkeilijöille, lapsille, metsästäjille jne.\nHauskannäköinen, joustava ja monikäyttöinen tuubihuivi suojaa auringonpaisteelta tai lämmittää niskaa ja kaulaa viileällä ilmalla. Se suojaa myös mm. pitkäkarvaisen tai –korvaisen koiran turkkia ja korvia likaantumiselta. Samalla se suojaa niin ihmisiä kuin lemmikkejä punkeilta ja muiltä ikäviltä hyönteisiltä. Huivi on konepestävä ja sen miellyttävän pehmeä materiaali on 100 % polyesteriä.\nTuubihuivissa on Insect Shield -käsittely. Insect Shield -käsittelyprosessissa patentoitu permetriiniliuos sitoutuu tiukasti kankaan kuituihin; tuloksena on tehokas ja hajuton hyttyssuoja, joka kestää tuotteessa koko sen eliniän.\nUseat tutkimukset todistavat permetriini-käsiteltyjen vaatteiden tuovan suojaa hyttysiä, punkkeja, kirppuja kuin myös kärpäsiä vastaan. Insect Shieldin omat testausmetelmät ovat United States Department of Agriculture (USDA) ohjeiden mukaisia.\nJoustava ja monikäyttöinen huivi niin lemmikeille kuin omistajillekin\nLapsille ja aikuisille suojaksi päähän ja kaulaan\nKoko: 24 x 48 cm\nBF-huivi, Insect Shield\nhttps://www.bodwil.fi/BF-tuubihuivi-harmaa-Insect-Shield /Shops/20130613-11092-225393-1/Products/LH-BF1141750 BF-tuubihuivi, harmaa, Insect Shield https://www.bodwil.fi/WebRoot/vilkas04/Shops/20130613-11092-225393-1/5C1A/7DFC/CAFF/AF0B/4F9D/0A28/1011/07EE/1141750_BF_Insect_Shield_Tubescarf_grey_5700551141713_pp.jpg 16.9 EUR InStock Categories/Lemmikkiherkut/Hyonteiskarkotteet Monikäyttöinen tuubihuivi suojaa ihmisiä ja lemmikkejä punkeilta sekä muiltä ikäviltä hyönteisiltä antaen samalla suojan auringonpaisteelta. Best Friend


Ankkuri-Ruoriniemi - Lahden seurakunnat\nAnkkuri-Ruoriniemen alue - seurakunta keskellä aurinkoisinta Lahtea\nAnkkuri-Ruoriniemen alue on kuin koko Lahden yhteinen olohuone. Sinne kokoonnutaan aurinkoisina päivinä kävelemään ja kahvittelemaan. Joskus voit nähdä jonkun alueen asukkaan astuvan kylpytakki päällä ulos kerrostalon rappukäytävästä ja suuntaavan kohti uimarantaa. Samanlaista yhteentulemisen tunnelmaa on myös kotoisassa Ankkurin seurakuntakodissa, joka on monen ryhmän kokoontumispaikka.\nSeurakuntakotiin tullaan tapaamaan toisia ihmisiä, viettämään aikaa yhdessä ja kohtaamaan Jumalaa rukouksessa, Raamatun luvussa, lauluissa ja ehtoollisessa. Tervetuloa mukaan juuri sellaisena kuin olet!\nKuvat: Riitta Karhu\nToimintaa Ankkurin seurakuntakodissa\nAnkkurin seurakuntakodissa vietetään messua kuukauden ensimmäisenä sunnuntaina klo 14. Kesäisin messut ovat tauolla.\nKeskiviikkoisin klo 17 - 19 toimintakerho 7 - 12 -vuotiaille.\nPerhekerho kokoontuu keskiviikkoisin klo 9.00 - 11.00. Kerhoon ovat tervetulleita kaikenikäiset lapset oman aikuisen kanssa. Tarjolla on pientä aamupalaa pieneen hintaan, hartautta ja yhdessäoloa, laulua, leikkiä ja askertelua. Ennakkoon ei tarvitse ilmoittautua.\nAnkkurin avoin asukaspiiri\nAvoin asukaspiiri kokoontuu kerran kuukaudessa sunnuntaisin klo 17 kesäaikaa lukuun ottamatta. Asukaspiiriin ovat tervetulleita kaikki, jotka haluavat tulla tutuiksi naapuruston ihmisten kanssa. Rentoa yhdessäoloa ja ajankohtaisia asioita. Paikalla edustaja sekä Ankkuri-Ruoriniemen asukasyhdistyksestä että seurakunnasta.\nAnkkurin seurakuntakodissa kokoontuu useita erilaisia ryhmiä kevät- ja syyskaudella, kesällä kerhot ovat tauolla. Voit mennä tutustumaan suoraan ryhmän kokoontumiseen tai kysyä lisää alueen papilta.\nRyhmässä lauletaan Jeesuksesta iloisella otteella kukin oman laulutaidon mukaan. Ryhmä kokoontuu jälleen, kun se on koronatilanteen vuoksi mahdollista.\nHarjulan ikäihmisten liikuntaryhmä\nTiistaisin klo 10.30 - 11.15.\nAnkkurin miesten kerho\nAlustuksia eri aiheista ja retkiä kiinnostaviin kohteisiin. Ryhmä kokoontuu jälleen, kun se on koronatilanteen vuoksi mahdollista.\nNaiset ja miehet Ankkurissa\nRyhmässä luetaan yhdessä Raamattua ja keskustellaan luetun pohjalta. Ryhmä kokoontuu jälleen, kun se on koronatilanteen vuoksi mahdollista.


Työnantaja voi halutessaan palkita työntekijät esimerkiksi lahjakorteilla, joilla nämä saavat hankkia erilaisia tavaroita tai palveluja.\n”Verotukselliset näkökulmat on kuitenkin otettava huomioon aina, kun työntekijä saa työnantajalta rahanarvoisen lahjan tai palkkion”, muistuttaa Kaupan liiton johtava veroasiantuntija Toni Jääskeläinen.\nVerotuksessa työntekijän palkitseminen työsuorituksen perusteella rinnastetaan normaalin palkan maksamiseen.\n”Palkitseminen liittyy työsuoritukseen, jos työntekijä saa palkkion tai lahjan esimerkiksi hyvin suoritetusta työtehtävästä tai jaksamisesta haastavassa työtilanteessa. Verokäsittelyn kannalta sillä ei ole merkitystä, koskeeko palkitseminen yksittäistä työntekijää vai isompaa työntekijöiden joukkoa. Myöskään lahjan tai palkkion arvolla ei ole merkitystä”, Jääskeläinen täsmentää.\n”Kun lahja tai palkkio rinnastetaan verotuksessa palkkaan, työnantajan on määritettävä sille euromääräinen arvo, josta on maksettava palkan tapaan normaalit sivukulut ja verot.”\nKaikki lahjat eivät ole verollisia\nTyönantaja voi muistaa työntekijöitään verovapaasti merkkipäivälahjalla tai muulla vähäisellä lahjalla.\n”Työnantajalla pitää olla verovapaan merkkipäivälahjan antamiselle selkeä käytäntö, joka koskee kollektiivisesti koko henkilökuntaa. Lahjan voi antaa esimerkiksi hääpäivän, pitkäaikaisen palveluksen, eläkkeelle siirtymisen tai 40-, 50-, 60- ja 70-vuotissyntymäpäivän perusteella”, Jääskeläinen muistuttaa.\n”Verovapaan merkkipäivälahjan kohtuullinen arvo on enintään työntekijän 1−2 viikon bruttopalkkaa vastaava määrä. Lahja ei voi olla rahaa”, hän lisää.\nVerovapailla muilla vähäisillä lahjoilla tarkoitetaan puolestaan sellaisia työnantajan kollektiivisesti koko henkilökunnalle antamia pieniä muistamisia, joiden arvo on enintään 100 euroa. Jos vähäisiä lahjoja on annettu vuoden aikana useita, niiden arvot lasketaan yhteen; verovapaus edellyttää, että lahjojen yhteisarvo on enintään 100 euroa.\n”Verohallinnon mukaan verovapaalla vähäisellä muulla lahjalla tarkoitetaan käytännössä jouluna koko henkilökunnalle annettavia pieniä muistamisia tai esimerkiksi läksiäislahjoja. Vähäistä muuta lahjaa ei voi antaa työntekijälle suoraan rahana”, Jääskeläinen valottaa.\nLahjakortteina annettujen verovapaiden merkkipäivälahjojen tai muiden vähäarvoisten lahjojen tulee olla yksilöityjä. Lahjakortin käyttö tulee olla rajattu siten, että sillä ei voi ostaa mitä tahansa tavaroita tai palveluja. Oleellista on, että työnantaja on ennalta rajannut lahjakortin käyttökohteen tiettyyn paikkaan ja tiettyyn rajattuun valikoimaan.